สเปซเอกซ์ ครูว์-12

สเปซเอกซ์ ครูว์-12 เป็นเที่ยวบินปฏิบัติการลำดับที่ 12 ภายใต้โครงการลูกเรือเชิงพาณิชย์ขององค์การนาซา และเป็นเที่ยวบินพร้อมมนุษย์ขึ้นสู่วงโคจรครั้งที่ 20 ของยานครูว์ดรากอน ภารกิจนี้นำส่งลูกเรือ 4 คน ได้แก่ นักบินอวกาศขององค์การนาซา คือ เจสซิกา เมียร์ และ แจ็ก แฮททาเวย์ นักบินอวกาศขององค์การอวกาศยุโรป คือ โซฟี อาเดอโนต์ และนักบินอวกาศของรอสคอสมอส คือ อันเดรย์ เฟดยาเยฟ 
ไปยังสถานีอวกาศนานาชาติ (ISS) โดยภารกิจปล่อยขึ้นสู่อวกาศเมื่อวันที่ 13 กุมภาพันธ์ ค.ศ. 2026

 ลูกเรือ 

ในเดือนธันวาคม ค.ศ. 2025 ซึ่งเป็นช่วงประมาณสองเดือนครึ่งก่อนการปล่อยยาน นักบินอวกาศรัสเซีย โอเลก อาร์เตเมียฟ ออกจากภารกิจครูว์-12 อย่างกะทันหัน โดยรอสคอสมอสชี้แจงอย่างเป็นทางการว่าเป็นผลจากการที่เขา “ย้ายไปปฏิบัติงานอื่น” อย่างไรก็ตาม เว็บไซต์ข่าวเชิงสืบสวน The Insider รายงานว่า อาร์เตเมียฟต้องออกจากสหรัฐอเมริกา ภายหลังมีข้อกล่าวหาว่าเขาละเมิดกฎระเบียบ การควบคุมการส่งออกอาวุธระหว่างประเทศ จากการถ่ายภาพเครื่องยนต์ เอกสาร และเทคโนโลยีอื่น ๆ ของสเปซเอกซ์ด้วยโทรศัพท์มือถือ และมีการ “ส่งออก” ข้อมูลดังกล่าว

รายงานระบุว่าการละเมิดดังกล่าวเกิดขึ้นที่โรงงานของสเปซเอกซ์ในเมืองฮอว์ธอร์น รัฐแคลิฟอร์เนีย ในช่วงปลายเดือนพฤศจิกายน และนำไปสู่การสอบสวนร่วมกันระหว่างหน่วยงานที่เกี่ยวข้อง ต่อมา ภารกิจได้แต่งตั้งนักบินอวกาศอันเดรย์ เฟดยาเยฟ เข้าปฏิบัติหน้าที่แทน ซึ่งทำให้เขากลายเป็นนักบินอวกาศรัสเซียคนแรกที่เดินทางด้วยยานครูว์ดรากอนเป็นครั้งที่สอง และส่งผลให้สามารถลดระยะเวลาการฝึกอบรมที่จำเป็นลงได้

 อ้างอิง 

หมวดหมู่:สเปซเอกซ์